**Sajtóközlemény**

Helyi gazdaságfejlesztés Abonyban

2024/február/29

A Miniszterelnökség Területfejlesztési Operatív Programok Irányító Hatósága az Európai Regionális Fejlesztési Alap és a hazai központi költségvetési előirányzatból nettó 314, 96 millió forint összegű, vissza nem térítendő támogatást biztosított Abony Város Önkormányzata részére a TOP\_PLUSZ-1.1.1-21-PT1-2022-00007 azonosító számú „Helyi gazdaságfejlesztés Abonyban” című projekt megvalósításához.

A támogatási összegből megújul az önkormányzat tulajdonában lévő abonyi piac területe, Kossuth tér 5-7. hrsz. 859/4 és a 2740 Abony, Tamási Áron utca 2. hrsz 4408 szám alatt található telephely főépülete.

Abony Város Önkormányzata sikeres pályázatot nyújtott be a Terület- és Településfejlesztési Operatív Program Plusz keretén belül „Helyi gazdaságfejlesztés” tárgyú TOP\_PLUSZ-1.1.1-21-PT1 azonosító számú felhívásra. Abony Város Önkormányzata és a Miniszterelnökség között a Támogatási szerződés 2023. február 16. napján hatályba lépett.

**1) Piac fejlesztése**

A mintegy 10-12 évvel ezelőtt megépített piaccsarnok épülete egy adottság. A telepítés jellegzetessége, hogy az országos főútnak számító Szolnoki úttól az épület jelentősen visszahúzva települt. Így előtte egy nagy térség van, amely jelenleg elhanyagolt képet mutat. Fekvését tekintve pedig a város központjában, középület funkciók szomszédságában fekszik, tehát minden potenciálja megvan ahhoz, hogy méltó helyszínné váljék. A terület gyakran ad helyet kitelepülő bolhapiacnak, de ennek sem épített sem elméleti keretei nincsenek kialakítva. Az alkalmi árusok ad-hoc területhasználata zavaros képet mutat. Ezen események közti időben egy sivár, alul használt, városközponti fekvéséhez képest méltatlan látvány van jelen.

A nagy terület lehetőséget ad arra, hogy létrehozzon a város egy rendezett és szabályozott termelői piaci területet. Ezen részét a parknak zúzottkőbe rakott térkő-burkolattal fedjük. A helyszínrajzon jelölt területre a város által gyártatott egyedi, rakatolható elárusító asztalokból képeznénk termelői elárusító zónát. A terület megvilágítását 3 sorban telepített napelemes fényvetőkkel világítjuk meg, illetve ezen oszlopok egyben igazodási pontok is ezen a területen.

Nagyon fontos a termelői piacok sikerességében az, hogy bizonyos késztermékeket kóstoltassanak is a vevőkkel, hiszen a feldolgozott árunak mindig nagyobb az értéke. Ehhez az elárusító terület mellett bevonnánk a park további részeit is. Az itt kialakított gyep, kiemelt gyep és fás területek kiváló alkalmi fogyasztó helyet jelenthetnek a helyi árusok termékeinek. Ezzel egy olyan kellemes és sajnos egyelőre Magyarországon ritkaságszámba menő de Európában már jól bevált kompozit őstermelői piac jöhet itt létre, amely még akár a szomszédos települések vásárlóinak érdeklődését is felkeltheti.

Az effektív piachoz tehát egy hozzá szervesen illeszkedő városi zöldterület kapcsolódik mintegy a piac fogyasztóhelyeként, amely városi parkként is megállja a helyét. A terület termelői piac zónájában lehetőséget adunk kis eladópavilonok időszakos felállítására a terület fő út (Szolnoki út) felöli zónájában. Ezt jelöltük kis szaggatott épület kontúrokkal. Az így kialakuló termelői piac igen jól tudna kooperálni a meglevő piaccsarnokkal, ahol is annak kötött szerkezeti kialakítása és adott belső tere okán nem tud normális termelői piacozás kialakulni illetve működni.

**Telephely fejlesztés**

A településen több olyan, gazdasági tevékenység végzésre alkalmassá tehető ingatlan található, melyek jelenleg részben- vagy teljes egészében kihasználatlanul állnak. Ezeket az ingatlanokat tulajdonosai saját erőből nem tudják korszerűsíteni, felújítani. A Felhívásban foglaltaknak megfelelően, egy olyan gazdasági tevékenység végzésére alkalmas ingatlant kívánnak bevonni a fejlesztésbe, mellyel valós igények alapján segíteni tudnak legalább egy vállalkozást a megfelelő telephely feltételek biztosításával. Az ingatlan korszerűsítésével elsősorban a helyi KKV szektorból, a nem megfelelő működési környezettel rendelkező kisebb, esetleg induló, vállalkozásnak kínálnának megfelelő környezetet. Mindezt úgy, hogy egy jelenleg alulhasznosított területet vonnának be újra a helyi gazdasági életbe. A 2740 Abony, Tamási Áron u. 2. szám alatt található telephely, közúton jól megközelíthető helyen, a vasútállomás szomszédságában található, GKSZ-2 besorolású, jelenleg az önkormányzat tulajdonában lévő ABOKOM Kft. (közszolgáltatási feladatokat ellátó cég) használatában lévő ingatlan. A telephely főbb jellemzői: korszerűtlen tetőszerkezet, melyen még környezetszennyező pala biztosítja a tető héjazatát, az akadálymentesítés hiánya stb. A projekt során, az épületben történő fejlesztés hatására bekövetkező kulturált körülmények kialakítása, akadálymentesítése és a telephely gazdaságosabb üzemeltetése mellett, a környezetszennyező palatető cseréje is megtörténne. Ezáltal a jövőben ide betelepülő vállalkozások, méltóbb és biztonságosabb környezetben végezhetnék tevékenységüket, az főépületet egyfajta szolgáltatóházként használva. Az elvárt legfontosabb eredmény, hogy a főépület mellett található, már meglévő, és a fejlesztéssel közvetlenül is érintett csarnoképület bérbeadása megvalósuljon a második mérföldkőig. A korábban asztalosműhelyként, raktárként funkcionáló csarnokban olyan, klasszikus "kisiparos" tevékenységek végzésére van lehetőség, mint pl lakatos-, asztalos munkák stb.

Az ingatlan projektarányos akadálymentesítése (akadálymentes mosdó és parkoló kiépítése) mellett, a tetőszerkezet megújítása, a nyílászárók korszerűsítése, illetve a tetőszerkezeten egy 5 kw-os napelemes rendszer telepítése valósul meg.

A 2024-2026 között megvalósuló programról a www.abony.hu oldalon, valamint a település hivatalos facebook oldalán folyamatosan tájékozódhatnak.

**Projekt címe**: Helyi gazdaságfejlesztés Abonyban

**Projektazonosító**: TOP\_PLUSZ-1.1.1-21-PT1-2022-00007

**Megvalósulás helyszíne**: 2740 Abony, Kossuth tér 5-7. 859/4 hrsz (fő megvalósítási helyszín)

 2740 Abony, Tamási Áron utca 2. 4408 hrsz.

**Kedvezményezett neve**: Abony Város Önkormányzata

**A projekt megvalósításának tervezett befejezése**: 2026. 02. 16.

**További információ kérhető:**

Abony Város Önkormányzata

+36 53 360 135